**Հ Ա Շ Վ Ե Տ Վ ՈՒ Թ Յ ՈՒ Ն**

**ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ**

1. **Անունը, ազգանունը, զբաղեցրած պաշտոնը.**

Օրի Ալավերդյան, ՀՀ ֆինանսների նախարարության եկամուտների քաղաքականության և վարչարարության մեթոդաբանության վարչության պետ.

1. **Գործուղման վայրը և ժամկետները.**

Ք. Վիեննա (Ավստրիայի Հանրապետություն), 2024 թվականի օգոստոսի 19-30-ը:

1. **Հրավիրող կողմը.**

Արժույթի Միջազգային Հիմնադրամ.

1. **Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը).**

«Ֆինանսական շուկաներ և գործիքներ/ Financial Markets and Instruments (FMI)» դասընթացի նպա­տակն էր զարգացնել և խորացնել Ֆինանսական շուկաներին և դրանցում կիրառվող գործիքկազմին առնչվող հմտությունները, մեկնաբանել դրանց հիմնական հասկացությունները, ծանոթանալ վերջիններիս վերլուծության և կիրառելիության ներկայիս ժամանակակից մեթոդներին։

1. **Քննարկված թեմաները.**

Դասընթացի ընթացքում, մասնավորապես, քննարկվել են հետևյալ թեմաները.

1. Ֆինանսական շուկաների կառուցվածքները և իրացվելիության ապահովումը,
2. Ֆինանսական շուկաները և մակրոտնտեսությունը,
3. Պարտատոմսերի հիմնական գնահատում,
4. Վերլուծություն և գնահատում,
5. Ռիսկի գնահատում և տատանողականության կանխատեսում,
6. Ածանցյալներ,
7. Ֆորվարդներ և ֆյուչերսներ,
8. Սվոփներ,
9. Օպցիոններ և գնագոյացում,
10. Վարկային ռիսկի գնահատման մեթոդներ,
11. Ռեպո շուկա և գրավի առարկայի կառավարում,
12. Վարկային ածանցյալ գործիքներ,
13. Արժեթղթեր և կառուցվածքային ֆինանսներ:
14. **Հանդիպումները, ելույթները, բարձրացված կամ քննարկված հարցերը.**

Դասընթացի ընթացքում առանձին հանդիպումներ և ելույթներ նախատեսված չէին: Դասընթացում ընդգրկված թեմաներիի մեծ մասի տեսական հատվածն ուղեկցվում էր գործնական աշխատանքով, ինչը հնարավորություն էր տալիս ամրապնդել տեսական գիտելիքները: Իրականացվել են խմբային աշխատանքներ. խմբերի կողմից պատրաստված պրեզենտացիաները ներկայացվել են լսարանին, որոնց ավարտից հետո տեղի է ունեցել քննարկում՝ հարց ու պատասխանի ռեժիմով:

1. **Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը.**

Դասընթացի ընթացքում որևէ որոշումների ընդունում կամ փաստաթղթի ստորագրում նախատեսված չէր:

1. **Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները.**

Ուսումնասիրելով դասախոսությունները, մասնակցելով աշխատաժողովներին, ինչպես նաև հաշվի առնելով տարբեր երկրներում ֆինանսական շուկայի գործիքների կիրառման լավա­գույն փորձը (այդ թվում՝ հարկային հարաբերությունների տեսանկյունից)՝ դաս­ընթացի ընթաց­քում ձեռքբերված գիտելիքները օգտակար կլինեն նախատեսվող բարեփոխումային աշխա­տանք­­ների արդյունավետության բարձրացման տեսանկյունից, ինչպես նաև հնարա­վո­րություն կտան վերլուծել ՀՀ ֆինանսական շուկայում տիրող իրավիճակը, բացահայտել ոլորտի հետա­գա զարգացման հնարավոր ուղղությունները և կնպաստեն ՀՀ ֆինանսական շուկայի զարգաց­մանն ուղղված միջոցառումների իրականացմանը:

**Ստորագրությունը**, **ամսաթիվը:**

**04.09.2024թ.**